લોકોને ત્રિકટુની પરખ નથી. ત્રિફળા તૂરા રસ પ્રધાન છે. જ્યારે સુંઠ, મરી, પીપર ત્રણેનું સંયોજન ત્રણ કુદરતી તીખાંને પ્રસ્તુત કરે છે. પેટના વાયુ માટે લોકો બહુ ફરિયાદ કરે છે. એ માટે સુંઠ, મરી, પીપર, પીપરામૂળ, ચિત્રક, હિંગ, અજમો, જીરુ, સંચળ, સાજીખાર, નવસાર વગેરેને લીંબુ અને દાડમના રસમાં ઘૂંટી ખાસ પ્રકારની ગોળી બનાવાય છે. આ ગોળી નાસ્તા કે જમ્યા પછી બબ્બે ગોળી ખાતા એનાથી જૂની એસિડીટીમાં પણ ઘણી રાહત થાય છે. પેટમાં અજીર્ણ થતું હોય અથવા ઝીણો દુઃખાવો થતો હોય તે પણ આ ગોળીના ઉપયોગીથી મટે છે. કયારેક વધુ પડતું ખવાઈ જાય ત્યારે પણ આ ગોળીનો ઉપયોગ કરતાં બધું બરાબર પાચન થઈ જાય છે, જેનાથી નબળાઈ, થાક દૂર થાય છે. ખોરાક પચી રસનું લોહી બને છે.